**Lokal forskrift for gebyrer etter plan- og bygningsloven, matrikkellova og eierseksjonsloven for Karasjok kommune, Troms og Finnmark.**

### Hjemmel: Plan- og bygningsloven § 33-1, jf. byggesaksforskriften, matrikkellova § 32, jf. matrikkelforskriften og eierseksjonsloven § 15.

Vedtak: Karasjok kommune dd. mmmm 2021, sak xx/2021

Ikrafttredelse: 1. januar 2022

# Kapittel 1 – Generelle bestemmelser

### § 1.1 Formål og virkeområde

Forskriften gir bestemmelser om betaling av gebyr for kommunens saksbehandling etter lover og forskrifter for følgende gebyrtjenester:

* Forskriftens kapittel 2: Private planforslag etter plan- og bygningsloven
* Forskriftens kapittel 3: Bygge-, dele- og dispensasjonssaker etter plan- og bygningsloven
* Forskriftens kapittel 4: Seksjonering etter eierseksjonsloven
* Forskriftens kapittel 5: Oppmåling etter matrikkellova

Gebyrer etter dette regulativ betales etter faktura utstedt av kommunen. Betaling kan kreves før forretning berammes, arbeid igangsettes eller før tillatelser/vedtak fattes. Alle priser er angitt i norske kroner. Det beregnes ikke merverdiavgift på gebyrer etter plan- og bygningsloven, matrikkellova eller eierseksjonsloven.

### § 1.2 Betalingsplikt

Alle som får utført tjenester etter dette regulativet skal betale gebyr.

Kommunen krever i tillegg inn tinglysingsgebyr og dokumentavgift i saker der kommunen må forskuttere dette.

### § 1.3 Tidspunkt for gebyrfastsetting og fakturering

Gebyr etter plan- og bygningsloven og eierseksjonsloven beregnes etter de satser som gjelder på tidspunktet komplett sak mottas i kommunen, med mindre noe annet fremgår av regulativet.

Gebyr for bygge-, dele- og dispensasjonssaker og seksjoneringssaker faktureres når vedtak fattes.

Private planforslag har to faktureringstidspunkt; etter oppstartsmøtet og ved vedtak om offentlig ettersyn.

Gebyr etter matrikkellova beregnes etter de satser som gjelder når saken fremmes, jf. matrikkelforskriften § 16 og faktureres etter at oppmålingsforretning er avholdt og registrert i kommunens matrikkel.

Gebyret forfaller til betaling 30 dager etter fakturadato. Ved for sen betaling påløper purregebyr etter inkassoforskriften.

Gebyret må betales og forfaller uansett om vedtaket er påklaget, eller det er søkt om reduksjon av gebyr.

### § 1.4 Gebyr og priser i regulativet

Regulativets gebyrer reflekterer kommunens arbeid med de ulike sakstypene og er beregnet i samsvar med selvkostprinsippet. Samlet fakturert gebyr dekker saksbehandling, administrasjonskostnader, tilsyn med videre.

Gebyrregulativet vedtas årlig av kommunestyret som har anledning til å prise gebyrene lavere enn selvkost.

### § 1.5 Sakkyndig bistand

Der kommunen leier inn sakkyndig bistand for kontroll, uttalelser, vurderinger ut fra lov- og forskriftskrav og lignende, vil kostnadene for slik bistand bli tillagt gebyret. I tillegg blir det fakturert for medgått tid for kommunens arbeid med å hente inn denne bistanden.

### § 1.6 Klage

Når gebyret er hjemlet i plan- og bygningsloven § 33-1, matrikkellova § 32 eller eierseksjonsloven § 15, er det ikke anledning til å klage på gebyret i den enkelte sak. Enkeltvedtak etter § 1.7 om urimelig gebyr kan påklages til Statsforvalteren i Troms og Finnmark etter reglene i forvaltningsloven.

### § 1.7 Urimelig gebyr

Dersom kommunen etter egen vurdering eller etter skriftlig søknad anser gebyret som klart urimelig, kan gebyret settes ned. Søknad om redusert gebyr utsetter ikke betalingsfristen.

### § 1.8 Avslag

Saksbehandlingen anses som avsluttet dersom det ikke er sendt klage innen klagefristens utløp. For å etterleve selvkostreglene skal det ved avslag betales 100 % av ordinært gebyr. Beløpet blir ikke godskrevet ved ny eller endret søknad.

### § 1.9 Tilbaketrekking av søknad

Dersom søknad trekkes tilbake, skal søker betale en andel av gebyret avhengig av hvor langt kommunen har kommet i behandlingen av søknaden. Det fremgår av regulativet hvor mye som skal betales.

### § 1.10 Definisjoner og forklaringer

I denne forskriften menes med:

1. pbl: Lov om planlegging og byggesaksbehandling (plan- og bygningsloven).
2. Mtl: Lov om eigedomsregistrering (matrikkellova).
3. Eiersl: Lov om eierseksjoner (eierseksjonsloven).
4. SAK: Forskrift om byggesak (byggesaksforskriften).
5. TEK: Forskrift om tekniske krav til byggverk (byggteknisk forskrift).
6. Søknadspliktige tiltak: Tiltak definert i plan- og bygningsloven §§ 20-1, 20-2, 20-3, 20-4.
7. Grunngebyr: Gebyr som skal dekke de generelle oppgavene i saksbehandlingsprosessen som er uavhengig av tiltakets kompleksitet og størrelse.
8. Saksbehandlingsgebyr: Gebyr som skal dekke oppgavene i saksbehandlingsprosessen som er avhengig av tiltakets kompleksitet og størrelse.
9. Registreringsgebyr: Gebyr som skal dekke arbeidet med oppgavene knyttet til registrering i matrikkelen. Gebyret betales per bruksenhet eller per endring av bruksenhet.
10. Tiltaksklasse: Inndeling av oppgaver i tiltaket basert på vanskelighetsgrad, kompleksitet og konsekvenser av mangler og feil, jf. SAK § 9-4.
11. Matrikkel: Nasjonalt eiendomsregister hvor hver eiendom har et unikt nummer bestående av kommunenummer, gårdsnummer (gnr), bruksnummer (bnr), festenummer (fnr) og seksjonsnummer (snr). Dersom bruket ikke har feste- og/eller seksjonsnummer har disse verdien null (0). Tidligere kalt GAB-registeret (Grunneiendoms-, Adresse- og Bygningsregisteret).
12. Eiendom: Fast eiendom definert med et eget gårds- og bruksnummer, festenummer og/eller seksjonsnummer i matrikkelen. Seksjon etablert i henhold til lovgivningen om eierseksjoner regnes som selvstendig eiendom.
13. Bruksenhet: Bygning eller del av bygning (lokale), f.eks. boenhet, garasje, anneks/uthus, kontorenhet, verksted og lager.
14. Boenhet: Bruksenhet som har alle hovedfunksjoner for bolig, slik som stue, kjøkken, soveplass, bad og toalett, og har egen inngang og er fysisk atskilt fra øvrige enheter, jf. SAK § 2-2.
15. Bygningstype: Standardisert kategorisering av den enkelte bygning etter NS-3457. Bygningstyper fra 111 til 199 tilhører bygningshovedgruppe Bolig. Bygningstyper fra 211 til 840 er alt annet enn bolig.
16. Bruksareal (BRA): Bruksareal for eiendom som er registrert i matrikkelen og beregnet med utgangspunkt i NS-3940.
17. Bebygd areal (BYA): Bebygd areal angir det areal i kvadratmeter som bygninger, overbygde åpne areal og konstruksjoner over bakken opptar av terrenget.
18. Daa: Dekar, 1.000 kvadratmeter.
19. Vnr.: Varenummer.

# Kapittel 2 – Private planforslag (reguleringsplaner)

### § 2.1 Generelt

Det skal betales gebyr for alle private planforslag for kommunens arbeid frem til det blir avgjort om forslaget skal legges ut på høring etter plan- og bygningsloven § 12 - 11. I plansaker er faktureringstidspunktet delt opp; første faktura utstedes etter oppstartsmøtet, andre faktura utstedes i forbindelse med vedtak om offentlig ettersyn. I saker som avsluttes før fullstendig planforslag er lagt frem, eller før offentlig ettersyn, faktureres gebyret når saken avsluttes.

### § 2.2 Timepris

For de tjenester som ikke omfattes av dette regulativet kan det tas gebyr etter medgått tid. Timesatsen dekker også støttefunksjoner og administrasjon av tjenesten.

|  |  |  |  |
| --- | --- | --- | --- |
| **Timepris** | | **Beregningsenhet** | **Gebyr** |
| Vnr. Y | Gebyr for medgått tid i private plansaker | Per time | Kr X,- |

### § 2.3 Gebyr for behandling av privat planforslag, jf. pbl § 12-11

Alle private planforslag belastes et todelt gebyr. Samlet gebyr for planforslaget består av grunngebyr etter § 2.3.1 og saksbehandlingsgebyr etter § 2.3.2.

### § 2.3.1 Grunngebyr

Gebyret omfatter planinitiativ, forberedelse til oppstartsmøte, oppstartsmøtet og etterarbeid inkl. referat.

|  |  |  |  |
| --- | --- | --- | --- |
| **Grunngebyr** | | **Beregningsenhet** | **Gebyr** |
| Vnr. Y | Enkel plan | Per søknad | Kr X,- |
| Vnr. Y | Mer omfattende plan | Per søknad | Kr X,- |
| Vnr. Y | Komplisert plan | Per søknad | Kr X,- |

Enkel plan – plan for et område der det er få offentlige interesser og som ikke er i konflikt med nabointeresser.

Mer omfattende plan – plan for et område som må planavklares i forhold til flere offentlige og private interesser, og/eller med nabointeresser. Gjelder også planer som ikke er i tråd med arealformål i arealplan-/reguleringsplan.

Komplisert plan – plan med mange sammensatte konflikter, krav til konsekvensutredning og planprogram

### § 2.3.2 Saksbehandlingsgebyr

Gebyret omfatter arbeidet kommunen har etter at planforslaget er sendt inn og frem til førstegangsbehandling. Dette gjelder blant annet mottakskontroll av digital plan, plankart, planbeskrivelse, planbestemmelser og annet oversendt materiale, i tillegg til registering og saksbehandling. Saksforberedelse til førstegangsbehandling i hovedutvalg er også inkludert.

|  |  |  |  |
| --- | --- | --- | --- |
| **Saksbehandlingsgebyr jf. pbl § 12 -11** | | **Beregningsenhet** | **Gebyr** |
| Vnr. Y | Enkel plan | Per søknad | Kr X,- |
| Vnr. Y | Mer omfattende plan | Per søknad | Kr X,- |
| Vnr. Y | Komplisert plan | Per søknad | Kr X,- |

### § 2.3.3 Tilleggsgebyr

I tillegg til grunngebyr og saksbehandlingsgebyr, påløper det et tilleggsgebyr dersom planforslaget ikke leveres i fullverdig digital form.

Tillegg for planforslag som ikke er levert etter SOSI-standarden faktureres etter medgått tid som kommunen har brukt for å rette opp kartgrunnlaget.

Tillegg for mangelfulle plandokumenter til førstegangs behandling faktureres etter medgått tid som kommunen har brukt for å rette opp plandokumenter.

Dersom kommunen deltar på møter underveis i planprosessen påløper det tilleggsgebyr etter medgått tid.

### § 2.4 Utfylling og endring av plan, samt. dispensasjon fra areal-/reguleringsplan

Ved utfylling eller endring av plan skal det betales gebyr. Det samme gjelder dersom det søkes om dispensasjon.

|  |  |  |  |
| --- | --- | --- | --- |
| **Utfylling og endring av plan** | | **Beregningsenhet** | **Gebyr** |
| Vnr. Y | Endringer som behandles som ny plan i samsvar med pbl § 12-14 første ledd | Per søknad | Fullt gebyr |
| Vnr. Y | Mindre endringer i reguleringsplan, oppheving av eller utfyllinger innenfor hovedtrekkene i reguleringsplanen, jf. pbl § 12-14 andre ledd | Per søknad | Kr X,- |
| Vnr. Y | Dispensasjon fra areal-/reguleringsplan, jf pbl §§ 19-2 og 19-3 | Per søknad | Kr X,- |

Mindre reguleringsendring, pbl § 12-14 andre ledd *–* Når endringene i plan i liten grad vil påvirke gjennomføringen av planen for øvrig, ikke går utover hovedrammene i planen, og heller ikke berører hensynet til viktige natur- og friluftsområder*.*

### § 2.5 Tilbaketrekking av planinitiativ/planforslag

Ved trekk av planforslag eller manglende oppfølging fra forslagsstiller skal forslagsstiller betale en andel av samlet gebyr avhengig av hvor langt kommunen har kommet i saksbehandlingen.

|  |  |  |  |
| --- | --- | --- | --- |
| **Trekk av søknad** | | **Beregningsenhet** | **Gebyr** |
| Vnr. Y | For søknader som trekkes etter varsel om oppstart, men før innsendt planforslag er mottatt | Per planinitiativ | Grunngebyr |
| Vnr. Y | For sak som avsluttes etter påbegynt saksbehandling, men før førstegangsvedtak | Per planforslag | Grunngebyr +  50 % av saksbehandlingsgebyr |
| Vnr. Y | For sak som avsluttes etter påbegynt saksbehandling og etter at forslaget er lagt ut på høring | Per planforslag | Grunngebyr +  100 % av saksbehandlingsgebyr |

# Kapittel 3 – Bygge-, dele- og dispensasjonssaker

### § 3.1 Generelt

For alle søknadspliktige tiltak etter pbl skal det beregnes grunngebyr, saksbehandlingsgebyr og registreringsgebyr med mindre annet fremgår av regulativet. For tiltak som er unntatt søknadsplikt skal det beregnes registreringsgebyr dersom tiltaket skal matrikkelføres.

### § 3.2 Tilsyn etter plan- og bygningsloven

Tilsyn er et viktig virkemiddel for å kontrollere at tiltak gjennomføres i samsvar med bestemmelser gitt i eller med hjemmel i plan- og bygningsloven. Tilsyn skal bidra til bedre gjennomføring av byggeprosesser, avdekke ulovligheter og virke forebyggende. 10 % av gebyret skal dekke kommunens tilsynsvirksomhet.

### § 3.3 Ulovlighetsoppfølging

Der kommunen har foretatt ulovlighetsoppfølging og det i ettertid innsendes komplett søknad for ulovlig igangsatt eller utført tiltak, betales gebyr i henhold til tiltakets art etter dette regulativ. I tillegg vil arbeidet knyttet til selve ulovlighetsoppfølgingen belastes med gebyr etter medgått tid etter § 3.4.

Tvangsmulkt og/eller overtredelsesgebyr etter bestemmelsene i plan- og bygningsloven §§ 32-5 og 32-8 kan komme i tillegg.

### § 3.4 Timepris

For de tjenester som ikke er omtalt i regulativet, men som krever behandling etter pbl, gjelder et gebyr etter medgått tid. Timesatsen dekker blant annet saksbehandling, støttefunksjoner og administrasjon. Timesatsen gjelder også for søknader etter pbl kapittel 18.

|  |  |  |  |
| --- | --- | --- | --- |
| **Timepris** | | **Beregningsenhet** | **Gebyr** |
| Vnr. Y | Gebyr for medgått tid for arbeid etter plan- og bygningsloven | Per time | Kr X,- |

### § 3.5 Mangelfulle søknader

Ved retur påløper det gebyr. En søknad kan returneres dersom søknaden er mangelfull og ikke komplett i henhold til kravene i SAK kapittel 5. Dersom søker ikke har komplett søknad etter første mangelbrev fra bygningsmyndighetene, påløper det gebyr for hvert påfølgende mangelbrev som må sendes.

|  |  |  |  |
| --- | --- | --- | --- |
| **Mangelbrev** | | **Beregningsenhet** | **Gebyr** |
| Vnr. Y | Retur av søknad / avvisning | Per søknad | Kr X,- |
| Vnr. Y | Utsendelse av mangelbrev fra og med det andre | Per påfølgende mangelbrev | Kr X,- |

### § 3.6 Grunngebyr

Grunngebyret skal dekke de generelle oppgavene i saksbehandlingsprosessen som er uavhengig av tiltakets kompleksitet og størrelse, eksempelvis mottakskontroll og registrering. Ferdigattest som utstedes i løpet av fem år etter opprinnelig byggetillatelse dekkes også av grunngebyret.

|  |  |  |  |
| --- | --- | --- | --- |
| **Grunngebyr** | | **Beregningsenhet** | **Gebyr** |
| Vnr. Y | Søknadspliktige tiltak som kan forestås av tiltakshaver | Per søknad | Kr X,- |
| Vnr. Y | Søknadspliktige tiltak med krav om ansvarlige foretak | Per søknad | Kr X,- |

### § 3.7 Registreringsgebyr

For tiltak etter pbl skal det betales registreringsgebyr som skal dekke kostnadene knyttet til arbeid som må gjøres i matrikkelen. Arbeid i matrikkelen øker proporsjonalt med antall tiltak og det skal betales et registreringsgebyr per tiltak. Gebyret skal også betales ved endring av bruksenhet. Registreringsgebyr påløper også for tiltak som er unntatt søknadsplikt, men som skal meldes inn til kommunen.

|  |  |  |  |
| --- | --- | --- | --- |
| **Registreringsgebyr** | | **Beregningsenhet** | **Gebyr** |
| Vnr. Y | Registreringspliktige tiltak | Per tiltak | Kr X,- |

### § 3.8 Forhåndskonferanse

For nærmere avklaring av rammer og innhold i tiltaket kan det holdes forhåndskonferanse mellom tiltakshaver, kommunen og andre berørte fagmyndigheter.

|  |  |  |  |
| --- | --- | --- | --- |
| **Forhåndskonferanse etter pbl § 21-1** | | **Beregningsenhet** | **Gebyr** |
| Vnr. Y | Forhåndskonferanse, tiltaksklasse 1 | Per møte | Kr X,- |
| Vnr. Y | Forhåndskonferanse, tiltaksklasse 2 og 3 | Per møte | Kr X,- |

### § 3.9 Dispensasjonssøknad

Tiltak som ikke er i overensstemmelse med bestemmelser i lov, forskrift eller plan krever søknad om dispensasjon. Dispensasjonsgebyret kommer i tillegg til øvrige gebyrer.

|  |  |  |  |  |
| --- | --- | --- | --- | --- |
| **Dispensasjon etter pbl § 19-1** | |  | **Beregningsenhet** | **Gebyr** |
| Vnr. Y | Søknad om dispensasjon fra plankrav i kommune- og reguleringsplan, arealbruk | | Per forhold | Kr X,- |
| Vnr. Y | Søknad om dispensasjon i 100-metersbeltet langs sjø og vassdrag | | Per forhold | Kr X,- |
| Vnr. Y | Søknad om dispensasjon fra utnyttelsesgrad, regulert byggelinje, etasjetall, høyde i plan, veglovens bestemmelser mv. | | Per forhold | Kr X,- |
| Vnr. Y | Søknad om dispensasjon fra andre forhold i plan og/eller pbl med tilhørende forskrifter, samt andre forhold som ikke er særskilt nevnt | | Per forhold | Kr X,- |
| Vnr. Y | Søknad om dispensasjon for tiltak på eksisterende bygninger i LNF-områder i tråd med gjeldende retningslinjer. | | Per forhold | Kr X,- |

Dersom dispensasjonssøknaden inneholder søknad om dispensasjon fra flere forhold, gebyrlegges kun det dyreste.

### § 3.10 Saksbehandlingsgebyr for tiltak uten krav til ansvarlig foretak

For søknadspliktige tiltak som behandles iht. pbl § 20-1 m. Grunngebyr og registreringsgebyr kommer i tillegg.

|  |  |  |  |
| --- | --- | --- | --- |
| **Fradeling mv., jf. pbl § 20-1 m** | | **Beregningsenhet** | **Gebyr** |
| Vnr. Y | Opprettelse av grunneiendom, herunder søknad om fradeling av grunneiendom og innløsning av festetomt (deling) i regulert område | Per matrikkelenhet | Kr X,- |
| Vnr. Y | Opprettelse av grunneiendom, herunder søknad om fradeling av grunneiendom og innløsning av festetomt (deling) i uregulert område | Per matrikkelenhet | Kr X,- |
| Vnr. Y | Vedtak om arealoverføring | Per arealoverføring | Kr X,- |

For søknadspliktige tiltak som behandles iht. pbl § 20-1, jf. § 20-4 og tiltak som kan forestås av tiltakshaver jf. SAK §§ 3-1 og 3-2 skal det betales følgende gebyr. Grunngebyr og registreringsgebyr kommer i tillegg.

|  |  |  |  |
| --- | --- | --- | --- |
| **Saksbehandlingsgebyr for tiltak uten krav til ansvarlig foretak, jf. pbl 20-4** | | **Beregningsenhet** | **Gebyr** |
| Vnr. Y | Mindre tiltak på bebygd eiendom som garasjer, uthus og tilbygg, jf. SAK § 3-1 a og b | Per tiltak | Kr X,- |
| Vnr. Y | Bruksendring fra tilleggsdel til hoveddel eller omvendt innenfor en bruksenhet, jf. SAK § 3-1 c | Per søknad | Kr X,- |
| Vnr. Y | Skilt- og reklameinnretninger etter SAK § 3-1 d | Per tiltak | Kr X,- |
| Vnr. Y | Alminnelige driftsbygninger i landbruket, jf. SAK § 3-2 | Per tiltak | Kr X,- |
| Vnr. Y | Midlertidige bygninger mv. jf. pbl § 20-4 c | Per tiltak | Kr X,- |

### § 3.11 Søknadspliktige tiltak med krav om ansvarlige foretak (med ansvarsrett)

Søknad, prosjektering og utførelse av tiltak som skal forestås av foretak med ansvarsrett. Grunngebyr kommer i tillegg til saksbehandlingsgebyret. Det samme gjelder registreringsgebyr dersom tiltaket er registreringspliktig i matrikkelen.

**§ 3.11.1 Oppføring, tilbygging, påbygging, underbygging eller plassering av bygning, konstruksjon eller anlegg, herunder vesentlig endring eller reparasjon**

For bygninger som er kombinasjonsbygg (både boligformål og annet enn boligformål) gebyrlegges hvert enkelt formål.

|  |  |  |  |  |  |  |
| --- | --- | --- | --- | --- | --- | --- |
| **Saksbehandlingsgebyr for tiltak etter pbl § 20-3,**  **jf. § 20-1, a og b** | | **Beregningsenhet** | | **Gebyr** | | |
| **Bolig og fritidsbolig:** | | | | **Tiltaksklasse 1** | **Tiltaksklasse 2** | **Tiltaksklasse 3** | |
| Vnr. Y | **Bolig/fritidsbolig til og med 2 boenheter**  Bygningstype 111-124, 161-163 | | Per søknad | Kr X,- | Kr X,- | Kr X,- | |
| Vnr. Y | **Rekkehus, kjedehus og andre småhus**  Bygningstype 131-136  \*Dyreste tiltaksklasse per bygningsnummer medregnes først | | Per boenhet,  inntil 4 boenheter per bygg\* | Kr X,- | Kr X,- | Kr X,- | |
| Vnr. Y | **Store boligbygg**  Bygningstype 141-159  \*Dyreste arealklasse per bygningsnummer medregnes først | | Per boenhet,  inntil 10 boenheter per bygg\* | Kr X,- | Kr X,- | Kr X,- | |
| Vnr. Y | **Tilbygg, påbygg eller underbygg til bolig og fritidsbolig:**  Bygningstype 111-172 | | Per bygg | Kr X,- | Kr X,- | Kr X,- | |
| Vnr. Y | **Garasje, uthus, anneks, naust mv. til bolig:**  Bygningstype 181-199 | | Per bygning | Kr X,- | Kr X,- | Kr X,- | |

|  |  |  |  |  |  |
| --- | --- | --- | --- | --- | --- |
| **Annet enn bolig:** | | **Beregningsenhet** | **Tiltaksklasse 1** | **Tiltaksklasse 2** | **Tiltaksklasse 3** |
| Vnr. Y | **Fabrikk-/industribygg ol.**  Bygningstype: 211-219 | Per bruksenhet | Kr X,- | Kr X,- | Kr X,- |
| Vnr. Y | **Energiforsyningsbygg, bensinstasjon ol.**  Bygningstype: 221-229;323 | Per bruksenhet | Kr X,- | Kr X,- | Kr X,- |
| Vnr. Y | **Lager-, landbruks-, parkeringsbygg ol.**  Bygningstype: 231-249;421-439 | Per bruksenhet | Kr X,- | Kr X,- | Kr X,- |
| Vnr. Y | **Forretningsbygg, offentlig tilgjengelige publikumsbygg, sykehus og andre bygg for behandling ol.**  Bygningstype: 311-322;329-429;441-449;710-829 | Per bruksenhet | Kr X,- | Kr X,- | Kr X,- |
| Vnr. Y | **Bygg for overnatting mv.**  Bygningstype: 511-529 | Per bruksenhet | Kr X,- | Kr X,- | Kr X,- |
| Vnr. Y | **Bygg for servering mv.**  Bygningstype: 531-539 | Per bruksenhet | Kr X,- | Kr X,- | Kr X,- |
| Vnr. Y | **Undervisnings-, kultur-, museums-, kirkebygg ol.**  Bygningstype: 611-649;661-669;671-679;830-840 | Per bruksenhet | Kr X,- | Kr X,- | Kr X,- |
| Vnr. Y | **Idrettsbygg ol.**  Bygningstype: 651-659 | Per bruksenhet | Kr X,- | Kr X,- | Kr X,- |
| Vnr. Y | **Tilbygg og påbygg mv. for annet enn bolig**  Bygningstype 211-840 | Per bruksenhet | Kr X,- | Kr X,- | Kr X,- |

|  |  |  |  |
| --- | --- | --- | --- |
| **Røranlegg. ledningsanlegg mv.** | | **Beregningsenhet** | **Gebyr** |
| Vnr. Y | **Røranlegg, ledningsanlegg mv. i tettsted**  Intervallinndeling: Samlet antall løpemeter i søknaden. | Per søknad | Kr X,- |
| Vnr. Y | **Røranlegg, ledningsanlegg mv. i jomfruelig terreng**  Intervallinndeling: Samlet antall løpemeter i søknaden. | Per søknad | Kr X,- |

|  |  |  |
| --- | --- | --- |
| **Basseng, dam/brønn ol.** | **Beregningsenhet** | **Gebyr** |
| Basseng, dam/brønn, brygge, molo, kai ol. | Etter medgått tid | Kr X,- |

### § 3.11.2 Fasadeendring

|  |  |  |  |  |
| --- | --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 c** | | **Beregningsenhet** | **Tiltaksklasse 1** | **Tiltaksklasse 2 og 3** |
| Vnr. Y | Fasadeendring på bygg, konstruksjon eller anlegg uten kulturminneinteresse | Per søknad | Kr X,- | Kr X,- |
| Vnr. Y | Fasadeendring på bygg, konstruksjon eller anlegg med kulturminneinteresse | Per søknad | Kr X,- | Kr X,- |

### § 3.11.3 Bruksendring eller vesentlig utvidelse eller vesentlig endring av tidligere drift av tiltak som nevnt i pbl § 20-1 a

|  |  |  |  |
| --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 d** | | **Beregningsenhet** | **Gebyr** |
| Vnr. Y | Bruksendring | Per søknad | 50 % av gebyret etter § 3.11.1 |

### § 3.11.4 Riving av tiltak som nevnt i pbl § 20-1 a

|  |  |  |  |
| --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 e** | | **Beregningsenhet** | **Gebyr** |
| Vnr. Y | Større konstruksjoner over 100 m2 | Per søknad | Kr X,- |
| Vnr. Y | Mindre konstruksjoner til og med 100 m2 | Per søknad | Kr X,- |

### § 3.11.5 Oppføring, endring eller reparasjon av bygningstekniske installasjoner

|  |  |  |  |  |
| --- | --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 f** | | **Beregningsenhet** | **Gebyr** | |
| Vnr. Y | Sanitærinstallasjoner, ventilasjons-/sprinkler-/antenne-/solcelleanlegg, heis, forstøtningsmur | Per tiltak | | Kr X,- |
| Vnr. Y | Skorstein og andre enkle tiltak | Per tiltak | | Kr X,- |

### § 3.11.6 Oppdeling eller sammenføyning av bruksenheter i bolig

|  |  |  |  |
| --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 g** | | **Beregningsenhet** | **Gebyr** |
| Vnr. Y | Sammenføyning av bruksenheter i bolig mv. | Per søknad | Kr X,- |
| Vnr. Y | Oppdeling av bruksenheter i bolig mv. | Per ny boenhet | Kr X,- |

### § 3.11.7 Oppføring av innhegning mot veg, plassering av skilt- og reklameinnretninger

Dersom nedenstående tiltak inngår i søknad etter kapittel 20 i pbl, skal det ikke kreves separat gebyr. Tiltak etter denne bestemmelsen utløser ikke grunngebyr eller registreringsgebyr.

|  |  |  |  |
| --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 h** | | **Beregningsenhet** | **Gebyr** |
| Vnr. Y | Innhegning mot veg (eksempelvis støyskjerm eller gjerde) | Per tiltak | Kr X,- |
| Vnr. Y | Enkelt skilt eller reklame | Per tiltak | Kr X,- |
| Vnr. Y | Skiltplan med flere enn to skilt | Per søknad | Kr X,- |

### § 3.11.8 Plassering av midlertidige bygninger, konstruksjoner eller anlegg

|  |  |  |  |
| --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 j** | | **Beregningsenhet** | **Gebyr** |
| Vnr. Y | Plassering av midlertidige bygninger mv. som skal stå i inntil 2 år | Per søknad | Kr X,- |

### § 3.11.9 Vesentlig terrenginngrep

|  |  |  |  |  |
| --- | --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 k** | | **Beregningsenhet** | **Gebyr** | |
| Vnr. Y | Vesentlige terrenginngrep i uregulert område | Per søknad | | Kr X,- |
| Vnr. Y | Vesentlige terrenginngrep i regulert område | Per søknad | | Kr X,- |

### § 3.11.10 Anlegg av veg, parkeringsplass og landingsplass

|  |  |  |  |
| --- | --- | --- | --- |
| **Saksbehandlingsgebyr for tiltak etter pbl § 20-3, jf. § 20-1 l** | | **Beregningsenhet** | **Gebyr** |
| Vnr. Y | Mindre anlegg av veg, parkeringsplass | Per tiltak | Kr X,- |
| Vnr. Y | Større anlegg av veg, parkeringsplass og landingsplass | Per tiltak | Kr X,- |

Mindre anlegg: Private tomter med begrenset bruk.

Større anlegg: Offentlige tomter som betjener et større publikum.

### § 3.12 Søknad om endring av gitt tillatelse

Ved søknad om endring av gitt tillatelse påløper det gebyr så fremt endringene ikke dekkes av øvrige bestemmelser i regulativet. Søknad om endring av gitt tillatelse utløser ikke nytt grunngebyr.

|  |  |  |  |
| --- | --- | --- | --- |
| **Søknad om endring av gitt tillatelse** | | **Beregningsenhet** | **Gebyr** |
| Vnr. Y | Ved mindre endringer av godkjent søknad, som betinger nytt vedtak, betales en andel av ordinært saksbehandlingsgebyr (unntatt dispensasjon) for ny søknad | Per søknad | 20 % av  saksbehandlings-  gebyr |
| Vnr. Y | Ved større endringer av godkjent søknad, som betinger nytt vedtak, betales en andel av ordinært saksbehandlingsgebyr (unntatt dispensasjon) for ny søknad | Per søknad | 50 % av  saksbehandlings-  gebyr |
| Vnr. Y | Reviderte tegninger | Per bygning | Kr X,- |

Mindre endring: Ingen endring kreves i matrikkelen.

Større endring: Krever endring i matrikkelen.

Det skal betales fullt gebyr ved ny behandling av tidligere godkjent byggetiltak.

Er endringene så betydelige at søknaden blir å betrakte som ny sak, betales fullt saksbehandlingsgebyr. Det skal betales fullt gebyr ved ny behandling av tidligere godkjent byggetiltak. Dersom endringen utløser ny søknad om dispensasjon, betales i tillegg gebyr etter § 3.9.

Det regnes ikke gebyr for revisjon av tegninger som gjelder småhus- og fritidsbebyggelse eller ved endring av ansvarsforhold.

### § 3.13 Tilbaketrekking av søknad

Ved tilbaketrekking av søknad skal tiltakshaver betale en andel av gebyret avhengig av hvor langt kommunen har kommet i saksbehandlingen.

|  |  |  |  |  |
| --- | --- | --- | --- | --- |
| **Trekk av søknad** | | **Beregningsenhet** | **Grunngebyr** | **Saksbehandlingsgebyr** |
| Vnr. Y | For søknader som trekkes før påbegynt saksbehandling | Per søknad | 50 % | 0 % |
| Vnr. Y | For sak som avsluttes/trekkes etter påbegynt saksbehandling, men før vedtak | Per søknad | 100 % | 30 % |
| Vnr. Y | For sak som avsluttes etter påbegynt saksbehandling og etter vedtak | Per søknad | 100 % | 100 % |

### § 3.14 Andre vurderinger

Andre vurderinger utløser ikke grunngebyr. Tiltak på eksisterende byggverk kan utløse registreringsgebyr.

|  |  |  |  |
| --- | --- | --- | --- |
| **Andre vurderinger** | | **Beregningsenhet** | **Gebyr** |
| Vnr. Y | Tiltak på eksisterende byggverk (unntak fra TEK), pbl § 31-2, 4. ledd | Per unntak | Kr X,- |
| Vnr. Y | Godkjenning av selvbyggeransvar, SAK § 6-8 | Per søknad | Kr X,- |
| Vnr. Y | Godkjenning av foretak som ikke oppfyller kravene til utdanning mv. i SAK, pbl § 23-8, jf. SAK § 11-4 | Per foretak | Kr X,- |

### § 3.15 Igangsettingstillatelse

Igangsettingstillatelse utløser ikke grunn- eller registreringsgebyr.

|  |  |  |  |
| --- | --- | --- | --- |
| **Igangsettingstillatelse jf. Pbl § 20-3** | | **Beregningsenhet** | **Gebyr** |
| Vnr. Y | Igangsettingstillatelse | Per tillatelse | Kr X,- |

### § 3.16 Ferdigattest der det har gått mer enn 5 år siden opprinnelig byggetillatelse ble gitt

Ferdigattest utløser ikke grunn- eller registreringsgebyr.

|  |  |  |  |
| --- | --- | --- | --- |
| **Ferdigattest** | | **Beregningsenhet** | **Gebyr** |
| Vnr. Y | Ferdigattest der det har gått mer enn 5 år siden opprinnelig byggetillatelse ble gitt | Per søknad | Kr X,- |

# Kapittel 4 – Eierseksjonering

### § 4.1 Generelt

Ved søknad om tillatelse til å seksjonere en eiendom etter eierseksjonsloven skal det beregnes gebyr med mindre annet fremgår av regulativet. Ved tilleggsareal i grunn tilkommer gebyr for oppmålingsforretning se § 5.5.

### § 4.2 Timepris

For de tjenester som ikke omfattes av dette regulativet kan det tas gebyr etter medgått tid. Timesatsen dekker også støttefunksjoner og administrasjon av tjenesten. tid.

|  |  |  |  |
| --- | --- | --- | --- |
| **Timepris** | | **Beregningsenhet** | **Gebyr** |
| Vnr. Y | Gebyr for medgått tid i seksjoneringssaker | Per time | Kr X,- |

### § 4.3 Mangelfull søknad

Dersom en søknad er mangelfull vil det ekstraarbeidet som kommunen utfører beregnes etter medgått

### § 4.4 Oppretting av eierseksjoner

Gebyr for oppretting av eierseksjoner gjelder både nye og eksisterende bygg. Maksimalt gebyr settes til tre ganger gebyret for fire til åtte seksjoner.

|  |  |  |  |
| --- | --- | --- | --- |
| **Oppretting av eierseksjoner** | | **Beregningsenhet** | **Gebyr** |
| Vnr. Y | For én til tre seksjoner | Per søknad | Kr X,- |
| Vnr. Y | For fire til åtte seksjoner | Per søknad | Kr X,- |
| Vnr. Y | Fra ni seksjoner, tillegg per ny seksjon | Per seksjon | Kr X,- |

### § 4.5 Reseksjonering, endring av eierseksjoner i seksjonert sameie

Maksimalt gebyr settes til tre ganger gebyret for fire til åtte seksjoner.

|  |  |  |  |
| --- | --- | --- | --- |
| **Reseksjonering, endring av eierseksjoner i seksjonert sameie** | | **Beregningsenhet** | **Gebyr** |
| Vnr. Y | For én til tre seksjoner | Per søknad | Kr X,- |
| Vnr. Y | For fire til åtte seksjoner | Per søknad | Kr X,- |
| Vnr. Y | Fra ni seksjoner, tillegg per ny seksjon | Per seksjon | Kr X,- |

### § 4.6 Sletting/oppheving av seksjonert sameie

Ved sletting eller oppheving av seksjonert sameie betales gebyret per ny grunneiendom.

|  |  |  |  |
| --- | --- | --- | --- |
| **Sletting/oppheving av seksjonert sameie** | | **Beregningsenhet** | **Gebyr** |
| Vnr. Y | Saksbehandlingsgebyr for å slette seksjoner på en eiendom | Per grunneiendom | Kr X,- |

### § 4.7 Befaring

Befaring av eiendom utføres når kommunen finner det nødvendig ved behandling av saken. Gebyret kommer i tillegg til saksbehandlingsgebyret.

|  |  |  |  |
| --- | --- | --- | --- |
| **Befaring** | | **Beregningsenhet** | **Gebyr** |
| Vnr. Y | Gebyr for befaring | Per befaring | Kr X,- |

# Kapittel 5 – Oppmålingsforretning

### § 5.1 Generelt

Alle oppmålingsforretninger etter matrikkellova skal betale grunngebyr og saksbehandlingsgebyr med mindre annet fremgår av regulativet. I tillegg påløper registreringsgebyr dersom tiltaket må registreres i kommunens matrikkel. Gebyr for arbeid etter matrikkellova skal betales etter regler og satser som gjelder den dagen saken blir fremmet for kommunen. Kommunen kan i tillegg kreve dekket nødvendige tinglysingsgebyr og eventuell dokumentavgift.

Sammenslåing av eiendommer er unntatt gebyr.

I vinterperioden fra 10. oktober til 19. mai kan tidsfristen på 16 uker fravikes uten at det medfører avkortning av gebyrsatsene. Forutsetning for at dette skal gjøres gjeldende er at snø og tele gjør det vanskelig eller umulig å utføre oppmålingsarbeid, jf. matrikkelforskriften § 18 tredje ledd.

### § 5.2 Timepris

For oppgaver som ikke omfattes av dette regulativet kan det tas gebyr etter medgått tid. Timesatsen dekker også støttefunksjoner og administrasjon av tjenesten.

|  |  |  |  |
| --- | --- | --- | --- |
| **Timespris** | | **Beregningsenhet** | **Gebyr** |
| Vnr. Y | Gebyr for medgått tid | Per time | Kr. X,- |

### § 5.3 Grunngebyr

Grunngebyret påløper i alle saker og skal dekke de generelle oppgavene i saksbehandlingsprosessen, som er uavhengig av tiltakets kompleksitet og størrelse.

|  |  |  |  |
| --- | --- | --- | --- |
| **Grunngebyr** | | **Beregningsenhet** | **Gebyr** |
| Vnr. Y | Søknadspliktige tiltak etter matrikkellova | Per søknad | Kr. X,- |

### § 5.4 Registreringsgebyr

Det skal betales et registreringsgebyr som skal dekke kostnadene knyttet til arbeid som må gjøres i matrikkelen. Arbeid i matrikkelen øker proporsjonalt med antall eiendommer. Det skal betales et registreringsgebyr per gårds-/bruks-/feste- og/eller seksjonsnummer som registreres eller endres.

|  |  |  |  |
| --- | --- | --- | --- |
| **Registreringsgebyr** | | **Beregningsenhet** | **Gebyr** |
| Vnr. Y | Registreringspliktig arbeid | Per grunneiendom | Kr X,- |

### § 5.5 Saksbehandlingsgebyr

Saksbehandlingsgebyret består av arbeid kommunen kan gjennomføre med tilsendte dokumenter eller eksisterende koordinater uten oppmøte i marka. Dersom kommunen likevel må ut å måle i marka, påløper tilleggsgebyr per grensepunkt. Kjøretid, forberedelse og etterarbeid i forbindelse med markarbeidet faktureres etter medgått tid.

|  |  |  |  |
| --- | --- | --- | --- |
| **Oppmålingsforretning** | | **Beregningsenhet** | **Gebyr** |
| Vnr. Y | Oppretting av grunneiendom og festegrunn og matrikulering av eksisterende umatrikulert grunn, samt arealoverføring | Per eiendom | Kr X,- |
| Vnr. Y | Tillegg for oppretting av flere matrikkelenheter | Per ny matrikkelenhet | Kr X,- |
| Vnr. Y | Oppretting av uteareal på eierseksjon | Per eierseksjon | Kr X,- |
| Vnr. Y | Tillegg for flere tilleggsdeler utover to | Per tilleggsdel | Kr X,- |
| Vnr. Y | Registrering av anleggseiendom | Per eiendom | Kr X,- |
| Vnr. Y | Punktfeste | Per punktfeste | Kr X,- |
| Vnr. Y | Oppretting av matrikkelenhet uten fullført oppmålingsforretning | Per matrikkelenhet | Kr X,- |
| **Tilleggsgebyr:** | | | |
| Vnr. Y | Dersom kommunen må ut i marka belastes det tilleggsgebyr per grensepunkt. Sammenfallende grensepunkt telles som ett. | Per grensepunkt | Kr X,- |
| Vnr. Y | Kjøretid, forberedelse og etterarbeid faktureres etter medgått tid | Etter medgått tid | Kr X,- |

|  |  |  |  |
| --- | --- | --- | --- |
| **Andre oppmålingsforretninger** | | **Beregningsenhet** | **Gebyr** |
| Vnr. Y | Grensejustering | Per delareal | Kr X,- |
| Vnr. Y | Arealoverføring | Per delareal | Kr X,- |
| Vnr. Y | Grensepåvisning av tidligere koordinatfestede grenser | Per søknad | Kr X,- |
| Vnr. Y | Klarlegging av grense for grunneiendom som ikke er koordinatfestet i tidligere forretning | Per søknad | Kr X,- |
| Vnr. Y | Sammenslåing av eiendommer | Per matrikkelenhet | Kr 0,- |
| **Tilleggsgebyr:** | | | |
| Vnr. Y | I tillegg til satsene over kommer et gebyr per grensepunkt som må måles i marka. Sammenfallende grensepunkt telles som ett. | Per grensepunkt | Kr X,- |
| Vnr. Y | Kjøretid, forberedelse og etterarbeid faktureres etter medgått tid | Etter medgått tid | Kr X,- |

### § 5.6 Gebyr dersom oppmålingsforretningen utføres av andre enn kommunen

Dersom oppmålingsarbeidet utføres av andre enn kommunen belastes rekvirent registreringsgebyr per grunneiendom og tinglysningsgebyr per matrikkelbrev.

Kommunen kan i henhold til matrikkellova § 5 bokstav a, og etter avtale, overlate til andre å utføre oppmålingsforretninger på kommunens vegne der det er hensiktsmessig. Oppmålingsarbeidet og oppmålingsforretningen skal gjennomføres i samsvar med kravene i matrikkellova og matrikkelforskriften. Miljøverndepartementet anbefaler at landmåler minst har treårig høyere utdanning som bachelor i landmåling og eiendomsutforming, eller tilsvarende realkompetanse. Kommunen kan be om CV som bekrefter dette.

Privat landmålingsforetak gjennomfører oppmålingsarbeidet, beregninger og leveranser som beskrevet i egen kravliste.

### § 5.7 Tinglysing av bruks- og veiretter mv.

Utarbeidelse av privatrettslige dokumenter for tinglysing av bruks- og veiretter mv. betales etter medgått tid etter gjeldende timepris fastsatt i § 5.2.

### § 5.8 Avbrutt forretning

Ved avbrutt forretning skal rekvirent betale grunngebyr etter § 5.3. Ved avbrutt sak etter at oppmålingsforretningen er avholdt, betales fullt gebyr.

### § 5.9 Utarbeidelse av matrikkelbrev

Ved utarbeidelse av matrikkelbrev faktureres ikke grunngebyr i tillegg.

|  |  |  |  |
| --- | --- | --- | --- |
| **Matrikkelbrev** | | **Beregningsenhet** | **Gebyr** |
| Vnr. Y | Utarbeidelse av matrikkelbrev | Per brev | Etter matrikkel-forskriften |